APROBAT

Primar,

Kereskényi Gábor

**STRATEGIA LOCALĂ DE DEZVOLTARE A SERVICIULUI**

**DE ILUMINAT PUBLIC** **ÎN MUNICIPIUL SATU MARE**

**pentru perioada**

**2020-2030**

**Cuprins**

Capitolul 1 - MISIUNE

Capitolul 2 - CADRU NORMATIV

Capitolul 3 - OBIECTIVE

3.1. Obiective generale

3.2. Obiective strategice

3.3. Obiective specifice

Capitolul 4 - ANALIZA SITUAȚIEI EXISTENTE

4.1. Prezentarea situației juridice a sistemului de iluminat public din municipiul Satu Mare

4.2. Infrastructura sistemului de iluminat din municipiul Satu Mare

Capitolul 5 - NECESARUL DE INVESTIȚII

5.1. Necesar de investiiții din punct de vedere tehnico-funcțional

5.2. Necesar de investiții din punct de vedere a reducerii costurilor

5.3. Necesar de investiții din punct de vedere al condițiilor socio-economice

5.4. Necesar de investiții din punct de vedere al protecției mediului

Capitolul 6 – MODERNIZAREA SISTEMULUI DE ILUMINAT PUBLIC

6.1. Mențiuni generale privind modernizarea Sistemului de Iluminat Public

6.2. Mențiuni privind stâlpii de iluminat amplasați pe artere de circulație rutieră

6.3. Mențiuni privind stâlpii de iluminat arhitectonic și pietonale

6.4. Mențiuni privind corpurile de iluminat

6.5. Extinderea și modernizarea sistemului de iluminat public în perioada anilor2020-2030

6.5.1. Extindere/modernizare iluminat public pe căi circulație rutieră și căi pietonale

6.5.2. Realizarea iluminatului arhitectural

Capitolul 7 - PLAN DE MĂSURI ȘI DE ACȚIUNI CU PRIVIRE LA DEZVOLTAREA ȘI FUNCȚIONAREA SERVICIULUI DE ILUMINAT PUBLIC

7.1. Considerații generale

7.2. Parametrii luminotehnici cantitativi și calitativi pentru sistemul de iluminat public

Capitolul 8 - CONCLUZII GENERALE

**Capitolul 1 - MISIUNE**

Strategia de dezvoltare a serviciului de iluminat public are ca misiune principală organizarea, modernizarea, eficientizarea serviciului de iluminat public, ridicarea gradului de civilizație, a confortului și a calității vieții, creșterea gradului de securitate individuală și colectivă, a gradului de siguranță a circulației rutiere și pietonale.

**Capitolul 2 – CADRU LEGISLATIV**

Principalele acte normative ce reglementează domeniul iluminatului public sunt:

• **Legea nr. 51/2006** a serviciilor comunitare de utilități publice, republicată, cu modificările și completările ulterioare;

• **Legea nr. 230/2006** a serviciului de iluminat public;

• **Hotărârea Guvernului României nr. 246/2006** pentru aprobarea Strategiei Naționale privind Accelerarea Dezvoltării Serviciilor Comunitare de Utilități Publice;

• **Ordinul Președintelui A.N.R.S.C. nr. 86/2007** pentru aprobarea Regulamentului-cadru al serviciului de iluminat public;

• **Ordinul Președintelui A.N.R.S.C. nr. 87/2007** pentru aprobarea Caietului de sarcini-cadru al serviciului de iluminat public;

• **Ordinul Președintelui A.N.R.E. și al președintelui A.N.R.S.C. nr. 5/93 din 2007** pentru aprobarea Contractului-cadru privind folosirea infrastructurii sistemului de distribuție a energiei electrice pentru realizarea serviciului de iluminat public.

**Capitolul 3 - OBIECTIVE**

***3.1. Obiective generale***

Organizarea și desfășurarea serviciului de iluminat public trebuie să asigure satisfacerea unor cerințe și nevoi de utilitate publică ale comunității locale, și anume:

• asigurarea dezvoltării durabile a U.A.T. Satu Mare;

• creșterea gradului de securitate individuala și colectivă în cadrul comunității locale;

• punerea în valoare prin iluminat adecvat, a elementelor arhitecturale și peisagistice ale municipiului Satu Mare, precum și marcarea evenimentelor festive și a sărbătorilor legale sau religioase;

• ridicarea gradului de civilizație, a confortului și a calității vieții;

• mărirea gradului de siguranță a circulației rutiere și pietonale;

• crearea unui ambient plăcut;

• susținerea și stimularea dezvoltării economico-sociale a localității;

• asigurarea funcționării și exploatării în condiții de siguranță, rentabilitate și eficiență economică a infrastructurii aferente serviciului.

Serviciul de iluminat public va respecta și va îndeplini, la nivelul comunității locale, indicatorii de performanță aprobați prin hotărâre a Consiliului Local al U.A.T. Satu Mare.

***3.2. Obiective strategice***

Strategia de dezvoltare a serviciului de iluminat public la nivel comunitar trebuie să fie corelată cu strategia națională privind serviciile comunitare de utilități publice și să țină cont de planurile de urbanism și de amenajare a teritoriului, de programele de dezvoltare economico-socială a unității administrativ-teritoriale, precum și de reglementările specifice domeniului, emise de autoritățile de reglementare competente.

Strategia locală va urmări cu prioritate realizarea următoarelor obiective:

• asigurarea, la nivelul U.A.T. Satu Mare, a unui iluminat public adecvat necesităților de confort și securitate, individuală și colectivă, prevăzute de normele în vigoare;

• orientarea serviciului de iluminat public către beneficiari, membri ai comunității;

• respectarea normelor privind serviciul de iluminat public stabilite de C.I.E., la care România este afiliată, respectiv de C.N.R.I.;

• asigurarea calității și performanțelor sistemului de iluminat public la nivel comparabil cu cerințele directivelor Uniunii Europene;

• asigurarea accesului nediscriminatoriu al tuturor membrilor comunității locale la serviciul de iluminat public;

• reducerea consumurilor specifice prin utilizarea unor aparate de iluminat performante, a unor echipamente specializate și prin asigurarea unui iluminat public judicios;

• promovarea investițiilor, în scopul modernizării și extinderii sistemului de iluminat public;

• asigurarea unui iluminat arhitectural, ornamental și ornamental-festiv, adecvat punerii în valoare a edificiilor de importanță publică și/sau culturală și marcării prin sisteme de iluminat corespunzătoare a evenimentelor festive și a sărbătorilor legale sau religioase;

• promovarea de soluții tehnice și tehnologice performante, cu costuri minime;

• promovarea mecanismelor specifice economiei de piață, prin crearea unui mediu concurențial de atragere a capitalului privat;

• instituirea evaluării comparative a indicatorilor de performanță a activității operatorilor și participarea cetățenilor și a asociațiilor reprezentative ale acestora la acest proces;

• promovarea metodelor moderne de management;

• promovarea profesionalismului, a eticii profesionale si a formării profesionale continue a personalului care lucrează în domeniu;

• eficientizarea în exploatare a sistemului de iluminat public în vederea asigurării unui climat de siguranță și confort.

***3.3. Obiective specifice***

• Modernizarea și extinderea sistemului de iluminat public;

• Implementarea sistemului de telegestiune la nivel de punct de aprindere și la nivel de punct luminos;

• Separarea rețelei electrice de iluminat de rețeaua electrică de distribuție (scoaterea punctelor de aprindere din posturile de transformare, dezvoltarea rețelei electrice de iluminat separată);

• Urmărirea și îndeplinirea indicatorilor de performanță specifică serviciului de iluminat public .

**Capitolul 4 - ANALIZA SITUAȚIEI EXISTENTE**

***4.1. Prezentarea situației juridice a sistemului de iluminat public din municipiul Satu Mare***

Până in prezent sistemul de iluminat public al municipiului Satu Mare este în proprietatea SDEE Transilvania Nord .

Mentenanţa sistemul de iluminat public a fost asigurată de către firma SC Interconect SRL printr-un acord cadru de servicii conform Legii 98/ 2016privind achiziţiile publice.

***4.2. Infrastructura sistemului de iluminat din municipiul Satu Mare***

Rețelele și echipamentele aparținând sistemului de iluminat public din U.A.T. Satu Mare sunt noi in proportie de cca 26 % cu sursă de iluminat tip LED, restul de 74 %- suntechipate cu surse de lumină de puteri intre 80-250 W tip sodiu, mercur și fluorescente.

În ceea ce privește rețelele de alimentare ele sunt în majoritate, rețele aeriene cu utilizare comună pentru casnic și iluminat, doar o parte din rețele fiind destinate exclusiv iluminatului. Rețelele de joasă tensiune subterană au un grad avansat de uzură (cu excepția celor realizate în ultimii ani și necesită un număr mare de intervenții pentru

menținerea în funcțiune, ceea ce generează costuri mari și durate mari de nefuncționare a iluminatului public.

În prezent infrastructura sistemului de iluminat public din U.A.T. Satu Mare este realizată subteran cu stâlpi metalici in proportie de 21 %, iar în proportie de 79 %,

este realizată aerian în comun cu rețeaua de distribuție a energiei electrice a distribuitorului local însumând un total de 6433 stâlpi și 6296 aparate de iluminat.

**Capitolul 5 - NECESARUL DE INVESTIȚII**

Necesarul de investiții trebuie analizat din 4 puncte de vedere și anume :

- din punct de vedere tehnico-funcțional,

- din punct de vedere al reducerii costurilor,

- din punct de vedere al condițiilor socio-economice,

- din punctul de vedere al protecției mediului .

***5.1.Necesar de investiitii din punct de vedere tehnico-funcțional.***

Funcționarea și exploatarea in condiții de siguranță, rentabilitate și eficiență–economică și energetică a infrastructurii aferente serviciului de iluminat public se face prin :

• Realizarea unei infrastructuri edilitare ca un întreg funcțional, modernă ca bază a dezvoltării economico–sociale a orașului,

• Asigurarea nivelului de iluminare și luminanță în conformitate cu standardele în vigoare

SR-EN 13201,

• Pretabilitatea elementelor infrastructurii SIP la upgradare și îmbunătățire,

• Pretabilitatea elementelor la telemanagement: gestiune,monitorizare și control.

***5.2. Necesar de investiții din punct de vedere a reducerii costurilor***

Prin reducerea costurilor aferente energiei electrice si a costurilor de întreținere și menținere a Sistemului de iluminat public, se urmărește:

- Creșterea eficienței sistemului de iluminat prin: o Reducerea costurilor cu întreținerea si menținerea aferente funcționării în siguranță și regim de continuitate a infrastructurii SIP,

- Reducerea consumului de energie electrica și implicit a costului cu energia electrică aferente funcționării sistemului,

- Implementarea de soluții, sisteme și echipamente care prin modernizarea și reabilitarea elementelor componente SIP să conducă la:

- Reducerea costurilor operaționale necesare funcționării acestuia în parametrii proiectați,

- Asigurarea energiei electrice la parametrii necesari funcționării in condiții optime a infrastructurii SIP,

- Gestionarea și monitorizarea parametrilor de consum ai infrastructurii SIP

***5.3. Necesar de investiții din punct de vedere al condițiilor socio-economice***

Din punct de vedere al condițiilor socio-economice specifice zonei:

- Creșterea gradului de securitate individuală și colectivă în cadrul comunității locale,

precum și a gradului de siguranță a circulației rutiere și pietonale,

- Susținerea și stimularea dezvoltării economico-sociale a orașului,

- Ridicarea gradului de civilizație, a confortului și implicit a calității vieții ,

- Punerea în valoare prin iluminat adecvat a elementelor arhitectonice și peisagistice ale U.A.T. Satu Mare, precum și marcarea evenimentelor festive și a sărbătorilor legale sau religioase.

***5.4. Necesar de investiții din punct de vedere al protecției mediului***

Din punct de vedere al protecției mediului presupune:

- Reducerea poluării luminoase,

- Componente reciclabile - recuperarea integrală a echipamentelor folosite, nefiind permisă folosirea corpurilor care conțin substanțe periculoase,

- Utilizarea în infrastructura SIP a echipamentelor care sa reducă poluarea cu emisii CO2 prin reducerea numărului de intervenții pentru întreținerea/menținerea sistemului.

**Capitolul 6 - Modernizarea sistemului de iluminat public**

***6.1. Mențiuni generale privind modernizarea Sistemului de Iluminat Public***

Modernizarea sistemului de iluminat public al U.A.T. Satu Mare se va face respectând urmatoarele :

- Pozarea în subteran a rețelei de distribuție a energiei electrice ce alimentează sistemul de iluminat public în funcție de posibilitățile tehnice și financiare,

- Amplasarea de noi stâlpi de iluminat stradal,

- Amplasarea de stâlpi noi de iluminat pentru parcuri și spatii verzi,

- Dotarea cu lampă LED cu module discrete și distribuție uniformă, specifică iluminatului

stradal,

- Modernizarea punctelor de aprindere și posibilitatea programării orelor de

aprindere/stingere în funcție de sezon sau alți parametrii,

- Îmbunătățirea designului urban prin pozarea în subteran a acestei rețele,

- Construirea unei rețete de stâlpi de iluminat proiectată conform necesităților

iluminatului public,

- Dotarea stâlpilor cu corpuri de iluminat cu tehnologie LED de generație nouă cu durată

de viață de minim 10 ani și garanție minim 5 ani,

- Aducerea nivelului de iluminat la valorile impuse de standardul în vigoare SR-EN 13201,

- Creșterea siguranței conducătorilor auto și a cetățenilor datorată asigurării nivelului de

iluminat optim traficului rutier.

- Implementarea sistemului de telegestiune a funcționării iluminatului public.

***6.2. Mențiuni privind stalpii de iluminat amplasați pe artere de circulație rutieră*** Stâlpii de iluminat public pe arterele rutiere vor fi conformi normativelor în vigoare și vor avea următoarele caracteristici constructive:

- Material constructiv : țeava de oțel/aluminiu,

- Tip montaj : montare cu flanșă,

- Înălțime utilă : 8-10 m,

- Lungime consolă: 0,5-2 m,

- Dotare cu cameră de vizitare: DA,

***6.3. Mențiuni privind stâlpii de iluminat arhitectonic și pietonal***

Stâlpii de iluminat parcuri și alei pietonale vor avea următoarele caracteristici constructive:

-Material constructiv: țeava de oțel/aluminiu,

-Tip montaj: montare cu flanșă,

-Înălțime utilă:4-5m,

-Dotare cu cameră de vizitare: DA,

-Vopsiți in câmp electrostatic intr-o culoare neutră,

-Rezistență mecanică sporită pentru a preîntâmpina degradările induse de acte de vandalism.

***6.4. Mențiuni privind corpurile de iluminat***

Corpurile de iluminat având ca sursă LED, care se vor echipa stâlpii vor avea următoarele caracteristici constructive și calitative:

- puteri instalate: intre 20W - 165W

- alimentare electrică: 230V/50Hz, ±10%,

- eficiență luminoasă minim a LED-urilor 105 lm/W,

- grad de protecţie compartiment optic (minim) IP66,

- grad de protecţie compartiment accesorii electrice (min.) IP66,

- rezistenţă la impact (minim) IK08-pentru corpurile stradale și IK10-pentru corpurile ornamentale, ce se vor amplasa pe aleile pietonale, parcuri ,

- difuzor din sticlă tratată termic, securizata, plană sau curbată sau policarbonat tratat UV;

- placa LED va fi prevăzută cu un senzor termic, ce permite, împreună cu tipul de driver utilizat, reducerea fluxului luminos în cazul în care temperatura pe sursele LED depăşeşte pragul critic prestabilit. Această măsură se impune pentru a evita reducerea duratei de viaţă a LED-urilor din această cauză;

- sistemul de montaj va permite montarea pe braţ si inclinare ajustabila : -10°, -5°, 0°

- protecție la descărcări și supratensiuni atmosferice de până la 10kV, pentru toate componentele electronice integrate în aparatul de iluminat, separata de driverul electronic.

- aparatul de iluminat va fi echipat cu dispozitiv de control individual fără fir (parte componenta a sistemului de control), pentru  comanda și controlul independent al aparatului de iluminat, prin utilizarea cel puțin a protocoalelor de comunicare 1-10 V sau DALI;

- balastul electronic programabil, compatibil cu tipul de sursă luminoasă utilizată, va avea minim următoarele funcţii:

- asigurarea funcţionării cu factorul de putere >0,9, pentru functionare la 100%;

- permite comunicarea cu componentele de comandă ale sistemelor de control, cel puţin

prin protocoalele de comunicare DALI sau 1-10V ;

- permite reducerea fluxului luminos cu minim 90% din valoarea fluxului nominal, în

trepte de minim 1%.

- Temperatura de culoare: Tc = 3000K±10% ;

- Indice de redare a culorilor (CRI) >70

- Temperatura de funcționare: -25 ... +45⁰C

- Durata de viață a LED-urilor: 100.000 ore la L90,

- Factor de putere: ≥0.95

- protecție la descărcări și supratensiuni atmosferice de până la 10kV, pentru toate

componentele electronice integrate în aparatul de iluminat

- Carcasă fabricată din aluminiu extrudat cu rol de radiator,

- Certificări: ROHS, CE, SR EN60598,

- Garanție producător: minim 5 ani.

***6.5. Extinderea și modernizarea sistemului de iluminat public în perioada anilor 2020-2030***

**6.5.1. Extindere/modernizarea iluminat public pe căi de circulaţie rutiera și căi pietonale**

Analiza noastră în privința modernizarii și extinderii iluminatului public în U.A.T. Satu Mare presupune luarea în calcul a unor noi segmente de tronsoane iluminat public atât pe căi rutiere cât și căi pietonale / parcări, prin plantarea de stâlpi noi metalici cu un aspect deosebit, iar alimentarea corpurilor de iluminat să fie realizată printr-o rețea electrică subterană buclată.

Pentru început se dorește modernizarea / extinderea (după caz) sistemului de iluminat public pentru arterele principale, urmând ca în timp să se modernizeze întreg sistemul de iluminat de pe raza UAT Satu Mare.

**6.5.2. Realizarea iluminatului arhitectural**

Pentru realizarea iluminatului arhitectural (la obiectivele propuse) se vor utiliza doar aparate de iluminat cu LED.

Obiectivele principale care pot să beneficieze de iluminat arhitectural în funcție de bugetul local al U.A.T. Satu Mare, sunt următoarele:

• Monumente ,

• Lăcașe de cult ,

• alte obiective de interes local .

**Capitolul 7 – PLAN DE MĂSURI ȘI DE ACȚIUNI CU PRIVIRE LA DEZVOLTAREA ȘI FUNCȚIONAREA SERVICIULUI DE ILUMINAT PUBLIC**

***7.1.Considerații generale***

Planul are ca misiune principală eficientizarea serviciului de iluminat public, ridicarea gradului de civilizație, a confortului și a calității vieții, creșterea gradului de securitate individuală și colectivă, a gradului de siguranță a circulației rutiere și pietonale.

Serviciul de iluminat public va respecta și va îndeplini, la nivelul comunității locale indicatorii de performanță energetică aprobați prin Hotărâre a Consiliului Local al U.A.T. Satu Mare și legislația in vigoare.

Calitatea iluminatului public reprezintă unul din criteriile de apreciere a nivelului de civilizație dintr-o anumită regiune. Un iluminat public performant conduce la scăderea riscurilor accidentelor rutiere și la scăderea numărului de agresiuni ale infractorilor asupra populației.

Iluminatul public trebuie să îndeplinească condițiile prevăzute de normele luminotehnice, fiziologice, de siguranța circulației și de estetică arhitecturală, în următoarele condiții:

• Utilizarea rațională a energiei electrice

• Reducerea costurilor investițiilor

• Reducerea cheltuielilor anuale de exploatare a instalațiilor electrice de iluminat

Planul de măsuri și de acțiuni cu privire la dezvoltarea și funcționarea serviciului de

iluminat public trebuie să urmărească toate sectoarele prezentate în schema de mai jos:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  |  |  |  |  |  | Iluminatul public | | | | | | | |  | |  | |  | |  | |  |
|  |  |  |  |  |  |  |  |  |  |  |  |  |  |  | |  | |  | |  | |  | |
|  |  |  |  |  |  |  |  |  |  |  |  |  |  |  | |  | |  | |  | |  | |
|  |  |  |  |  |  |  |  |  |  |  |  |  |  |  | |  | |  | |  | |  | |
|  |  |  |  |  |  |  |  |  |  |  |  |  |  |  | |  | |  | |  | |  | |
| Securitatea Traficului Rutier | |  | Securitatea Oamenilor și Bunurilor | | | | | |  | Ambianță  și  Confort | | | | | | | | |  | | Estetică Urbană | | |
|  |  |  |  |  |  |  |  |  |  |  |  |  |  |  | |  | |  | |  | |  | |
|  |  |  |  |  |  |  |  |  |  |  |  |  |  |  | |  | |  | |  | |  | |
|  |  |  |  |  |  |  |  |  |  |  |  |  |  |  | |  | |  | |  | |  | |
|  |  |  |  |  |  |  |  |  |  |  |  |  |  |  | |  | |  | |  | |  | |
| Iluminatul  Căilor Rutiere | |  | Iluminatul zonelor rezidențiale | |  |  | Iluminatul Zonelor Comerciale | |  | Iluminatul Aleilor Pietonale | |  |  | Iluminatul Parcurilor | | | |  | | Iluminatul Monumentelor și Lăcașelor de Cult | | | |

În urma inventarierii și a analizei efectuate la sistemul de iluminat public, se pot face următoarele recomandări:

• Realizarea diagnozei prin audituri care să indice performanțele luminotehnice actuale ale sistemului de iluminat public prin indicarea nivelului de luminanță și uniformitatea distribuției luminanței pe suprafața drumului, nivelul de iluminare al vecinătăților, dacă sunt situații de orbire, de inconfort sau incapacitate și existența ghidajului vizual în toate sectoarele menționate mai sus, să prezinte deficiențele și să indice cerințele și soluțiile necesare conform normelor în vigoare

• Efectuarea de bilanțuri energetice și elaborarea unui plan de management al serviciului de iluminat public,

• Realizarea unei prognoze privind evoluția consumului de energie în contextul dezvoltării urbane,

• Întocmirea programului de înlocuire cu instalații de iluminat care folosesc resurse regenerabile de energie,

• Elaborarea unui program de urmărire și rezolvare a reclamațiilor,

• Întocmirea unui program de înlocuire a sistemelor actuale de iluminat care sunt neconforme sau degradate cu instalații moderne mai performante,

• Realizarea unui iluminat public perimetral (la limitele localității) cu energie produsă cu panouri fotovoltaice,

• Întocmirea unui program cu introducerea graduală în sistem a diodelor luminoscente – LED, cu potențial ridicat de eficiență luminoasă și energetică ,

• Efectuarea controlului inteligent de la distanță al iluminatului public, fără afectarea parametrilor luminotehnici standardizați prin realizarea telemanagementului și telegestiunii sistemului,

• Monitorizarea în permanență a arborilor din zona corpurilor de iluminat și luarea de măsuri, atunci când este cazul, de toaletare a acestora astfel încât să nu afecteze fluxul de lumină produs de lămpile corpurilor de iluminat ,

• Crearea unui iluminat arhitectural care să pună în valoare obiectivele și care să poate și utilizat și ca orientare pe timp de noapte.

***7.2. Parametrii luminotehnici cantitativi și calitativi pentru sistemul de iluminat public***

În vederea realizării unui serviciu de calitate și asigurarea condițiilor impuse de necesitatea realizării unui iluminat corespunzător, trebuie măsurați parametrii luminotehnici ai căilor de circulație din localitate.

Instalațiile de iluminat public trebuie să asigure caracteristicile luminotehnice normate necesare siguranței circulației pe căile de circulație, în funcție de intensitatea traficului și de reflectanța suprafeței căii de circulație a zonei adiacente. Toate instalațiile de iluminat destinate circulației auto vor fi dimensionate conform legislației internaționale și naționale, în funcție de nivelul de luminanță, cu excepția intersecțiilor mari și a sensurilor giratorii, care se vor dimensiona în funcție de iluminare.

Parametrii luminotehnici ai instalației de iluminat public vor fi verificați de operator, la preluarea serviciului, la punerea în funcțiune a unor extinderi și periodic, pe parcursul exploatării. Menținerea în timp a nivelului de iluminare sau luminanță, după caz, realizat de sistemul de iluminat public se asigură prin programul de întreținere, realizându-se înlocuirea lămpilor uzate, curățarea lămpilor și a corpurilor de iluminat.

*Luminanță* = raportul dintre intensitatea luminoasă a unei surse de lumină și proiecția ariei sursei pe un plan.

*Iluminare* = fluxul de lumină care cade pe unitatea de suprafață

Parametrii cantitativi sunt:

• Nivelul de luminanță, pentru căile de circulație auto ,

• Nivelul de iluminare, pentru intersecții, piețe, sensuri giratorii, zone pietonale, piste de biciclete,

Parametrii calitativi sunt:

• Uniformitatea pe zona de calcul

• Indicele TI pentru evitarea orbirii fiziologice în câmpul vizual central și periferic

Indicele de prag TI = creșterea pragului percepției vizuale TI, care conduce la orbirea inconfortabilă, caracterizând orbirea provocată de sursele de lumină aflate în câmpul vizual, în raport cu luminanța medie a căii de circulație.

Principalii parametrii luminotehnici de care trebuie să se țină cont pentru iluminatul public din U.A.T. Satu Mare sunt:

1. Iluminatul intersecțiilor se va realiza astfel încât nivelul de iluminare să fie mai ridicat cu 50% față de stradă cu nivelul cel mai ridicat,

2. Iluminatul intersecțiilor se va realiza prin amplasarea corpurilor de iluminat cât mai aproape de unghiurile intersecțiilor,

3. Iluminatul intersecțiilor dintre străzile principale și cele secundare se va realiza prin amplasarea corpurilor de iluminat pe căile de circulație principale în fața căilor de circulație secundare cu care se intersectează, acest mod de amplasare constituind un punct de semnalizare pentru circulația rutieră,

4. Iluminatul trotuarelor se poate realiza cu un nivel de iluminare cu 50% mai redus decât nivelul părții carosabile a căii de circulație respective,

5. Iluminatul spațiilor special amenajate pentru parcare se va realiza cu surse de lumină care asigură un nivel de iluminare egal cu cel realizat pe zona de acces la parcare,

6. Iluminatul podurilor și pasajelor se va realiza cu surse de lumină care trebuie să asigure o luminanță egală cu cea realizată pe restul traseului, iar corpurile de iluminat vor avea clasă de protecție IP66, pentru mărirea timpului de bună funcționare,

7. Pentru poduri se va asigura marcarea luminoasă a capetelor podurilor prin mărirea nivelului mărimii de referință cu 50% și suplimentar, marcarea structurii construcției,

8. Iluminatul căilor de circulație în pantă se va realiza cu micșorarea distanței dintre sursele de lumină proporțional cu unghiul de înclinare al pantei și progresiv spre vârful pantei, în așa fel încât să se obțină o creștere a nivelului mărimii de referință cu 50%,

9. Stâlpii de susținere a corpurilor de iluminat se amplasează, în cazul iluminatului

unilateral, pe partea exterioară a curbei, distanța dintre aceștia micșorându-se în funcție de cât de accentuată este curba, care să conducă la o majorare cu 50% a nivelului mărimii de referință,

10. În cazul intersecțiilor unor căi de circulație cu niveluri de luminanță diferite, se va asigura trecerea graduală de la un nivel de luminanță la altul pe circa 100 m pe calea de circulație mai puțin iluminată, pentru adaptarea fiziologică și psihologică a participanților la trafic,

11. Iluminatul trecerilor de pietoni se realizează cu un nivel de luminanță cu 50% mai ridicat decât cel al căii de circulație respective, evitându-se schimbarea culorii care produce șoc vizual și estetic perturbator,

12. În imediata apropiere a trecerilor de pietoni și a intersecțiilor nu se vor amplasa reclame luminoase care prin efectul de schimbare a culorii și/sau prin variația intensității luminoase să distragă atenția conducătorilor de vehicule sau a pietonilor,

13. Iluminatul se realizează prin dispunerea unui corp de iluminat în imediata apropiere a trecerii de pietoni sau amplasarea trecerii în apropierea locului de dispunere a corpurilor de iluminat,

14. Relațiile dintre mărimile geometrice ale instalației de iluminat și caracteristicile electrice și luminotehnice ale acesteia vor fi corelate astfel încât să rezulte soluții optime din punct de vedere tehnic și economic,

15. Înălțimile la care se vor amplasa corpurile de iluminat se calculează în funcție de fluxul luminos al surselor de lumină și de gradul de concentrare a distribuției intensității luminoase a acestora, astfel încât să se asigure uniformitatea normată și limitarea fenomenului de orbire,

16. Corpurile de iluminat trebuie să asigure o distribuție exclusiv directă a fluxului către calea de circulație rutieră,

17. Tipul și dimensiunile consolelor se vor alege pe considerente economice, fotometrice, de întreținere și arhitecturale,

18. În funcție de tipul corpului de iluminat distanța dintre corpurile de iluminat se alege în funcție de înălțimea de montare a acestora, asigurându-se uniformitatea iluminatului conform normelor Uniunii Europene, astfel încât să se reducă numărul de stâlpi per kilometru și numărul de corpuri de iluminat per kilometru,

19. În cazul în care stâlpii pe care se montează corpurile de iluminat, aparținând sistemelor de iluminat rutier, sunt situați între copacii plantați pe părțile laterale ale străzii, se va adopta o soluție de iluminat corespunzătoare astfel încât în perioada în care coroana copacilor este verde, fluxul luminos să fie astfel distribuit încât să se asigure p distribuție uniformă a luminanței, fără ca pe carosabil să apară pete de lumină și umbre puternice generatoare de insecuritate și disconfort,

20. În funcție de vegetația existentă în zona adiacentă căilor de circulație și de sistemul de iluminat ales, corpurile de iluminat se amplasează astfel încât distribuția fluxului luminos să nu se modifice. În acest sens, coronamentul arborilor se ajustează periodic pentru a nu apărea o neuniformitate a fluxului luminos,

21. Poziționarea corpurilor de iluminat rutier se face la un unghi de montaj cât mai mic astfel încât să se realizeze o dirijare corespunzătoare a fluxului luminos către carosabil și pentru ca acel corp de iluminat să nu producă orbirea participanților la circulația rutieră sau pietonală, asigurându-se în același timp și uniformitatea necesară,

22. Iluminarea aleilor din parcuri se va realiza, de regulă, cu corpuri de iluminat montate pe stâlpi având o înălțime de 4-5 m de la sol,

23. Pe căile de circulație, nivelul de luminanță trebuie să asigure perceperea obstacolelor și detaliilor în mod distinct, în timp util și cu siguranță,

24. Nivelul de luminanță va fi menținut în timp prin întreținerea la perioade specificate a instalațiilor de iluminat, luându-se măsuri pentru înlocuirea lămpilor uzate, curățarea lămpilor și a corpurilor de iluminat, asigurându-se factorul de menținere stabilit în caietul de sarcini,

25. Condițiile de iluminat privind luminanța medie, uniformitatea generală a luminanței, indicele de prag, uniformitatea longitudinală a luminanței, raportul de zona alăturată, luminanța zonei de acces, luminanța zonei de acces, raportul dintre luminanța la începutul zonei de prag și luminanța zonei de acces, luminanța zonei de tranziție, luminanța zonei interioare, luminanța zonei de ieșire, iluminarea medie, uniformitatea generală a iluminării, iluminarea minimă, supă caz, vor avea valori cu referință la standardul SR 13433:1999 pentru:

• Clasa sistemului de iluminat pentru categoria căi de circulație destinate traficului rutier

• Clasa sistemului de iluminat pentru zonele de risc

• Clasa sistemului de iluminat pentru căile de circulație destinate traficului pietonal și pistelor pentru biciclete

26. La montarea reclamelor luminoase în zona de exploatare a sistemului de iluminat public se va obține în prealabil avizul operatorului serviciului de iluminat public privind sursele de lumină utilizabile din punctul de vedere al iluminării maxime admisibile, temperaturii de culoare corelată, al culorii surselor de iluminat și al poziționării acestora față de traficul rutier, în vederea evitării distragerii atenției participanților la trafic și a armonizării culorilor reclamelor luminoase cu cele utilizate la iluminatul public,

27. Montarea corpurilor de iluminat pe clădiri, în gospodăriile populației sau pe stâlpii din curțile agenților economici în apropierea drumurilor publice se poate realiza numai pe baza unei autorizații de la Primăria Satu Mare, care va verifica dacă modul în care se realizează montarea, tipul corpului de iluminat și/sau puterea acestuia poate să producă fenomenul de orbire al participanților la trafic în localități, în zonele în care nu se realizează iluminat public și mai ales în afara acestora,

28. Pentru realizarea unei uniformități satisfăcătoare a repartiției luminanței pe suprafața căii de circulație, corpurile de iluminat vor fi astfel amplasate încât să asigure parametrii luminotehnici normați, având ca referință standardul SR 13433:1999,

29. Amplasarea corpurilor de iluminat se va realiza, în funcție de cerințele și condițiile în care se realizează iluminatul public, în unul dintre următoarele moduri:

a) Unilateral

b) Bilateral alternat

c) Bilateral față în față

d) Axial

e) Central

f) Catenar

30. Iluminatul public al căilor de circulație va fi realizat ținându-se cont de încadrarea în clasele sistemului de iluminat, în funcție de categoria și configurația căii de circulație, de intensitatea traficului rutier și de dirijarea circulației rutiere, conform normelor în vigoare, putând fi luate în considerare și standardele naționale.

**Capitolul 8 – CONCLUZII GENERALE**

Strategia locală privind dezvoltarea și funcționarea serviciului de iluminat public este un document care permite să se stabilească, pe termen mediu și lung, modul de gestionare durabilă a serviciului pe teritoriul U.A.T. Satu Mare. Abordarea integrată a tuturor aspectelor din acest proces este o modalitate prin care se identifică, cuantifică și evaluează activitățile în vederea adoptării celor mai bune decizii. Astfel, este necesar un nou audit al actualului sistem de iluminat public, din punct de vedere al calității părților componente, în special al performanțelor luminotehnice (starea actuală a punctului luminos, indicarea funcționalității punctului luminos, starea circuitelor, etc.), caracteristici care au fost identificați doar la nivel observație vizuală.

De asemenea este necesară realizarea unei baze de date a sistemului de iluminat public din U.A.T. Satu Mare și transpunerea acesteia pe harta localității. Pentru realizarea unui iluminat public eficient este obligatoriu să se țină cont de toți parametrii luminotehnici menționați în această strategie.

Din punct de vedere economic, nu trebuie omis faptul că reducerea consumului de energie electrică și implicit a facturilor este cea mai importantă cerință, care printr-o abordare corectă, poate conduce la un sistem de iluminat public cu performanțe economice și tehnice.

Astfel, așa cum s-a menționat în conținutul acestei strategii, folosind corpuri de iluminat performante energetic și utilizând un sistem inteligent pentru gestiunea iluminatului și eficientizarea consumului energetic (economizoare de energie electrică), se pot obține rezultate remarcabile care, incluzând extinderile pe toate străzile și zonele pietonale din parcuri și locuri de recreere să conducă, în următorii ani, la o scădere a consumului de energie electrică cu pana la 50% față de prezent.

U.A.T. Satu Mare va asigura revizuirea strategiei ori de câte ori vor apărea elemente noi cantitative, calitative și legislative (europene sau naționale) și care nu au fost cunoscute la data întocmirii acestui document.

Administrator Public, Compartimentul Iluminat Stradal,

ing.Masculic Csaba ing. Pop Sorin

ing.Murgu Adrian

Președinte de ședință, Secretar general,

Coica Costel Dorel Mihaela Maria Racolța